Bücker Bü 133 Jungmeister

Bücker Bü 133 Jungmeister buvo XX a. ketvirtame dešimtmetyje Vokietijoje sukurtas vienmotoris mišrios konstrukcijos (drobe dengta plieninių vamzdelių ir medžio konstrukcija) vienvietis biplanas su atvira kabina, skirtas pilotų lavinimuisi ir oro akrobatikai.

Konstrukcija ir gamyba 

Bü 133 Jungmeister buvo pradiniam pilotų mokymui skirto ankstesnio modelio dviviečio Bü 131 Jungmann evoliucija. Bü 133 buvo kiek mažesnis bei Bü 131. Pirmajame modelyje (registracijos Nr. D-EVEO) buvo sumontuotas 140 AG (104 kW) galios Hirth HM506 apverstas 6 cilindrų vienaeilis vidaus degimo variklis, sukęs dvimentį 2,2 m. skersmens propelerį.

Pirmajame skrydyje Bü 133 Jungmeister pilotavo Luise Hoffmann – pirmoji gamyklos pilotė bandytoja Vokietijoje.

Nors orlaivis labai gerai užsirekomendavo 1936 m. Rangsdorfo mieste vykusiame tarptautiniame oro akrobatikos čempionate, gamintojas nesulaukė užsakymų baziniam modeliui Bü 133A. Antrojo modelio Bü 133B buvo užsakyta tik du vienetai. Sėkmingiausiu tapo Bü 133C variantas su 160 AG (119 kW) Siemens-Bramo Sh 14A žvaigždiniu varikliu ir 13 cm trumpesniu fiuzeliažu.

Šis modelis buvo 1938 m. tapo standartiniu Liuftvafės lavinimosi lėktuvu, pagal licenciją buvo gaminamas Šveicarijoje (Dornier, Altenrheino mieste pagal Šveicarijos KOP užsakymą pagamino 49 vnt.) ir Ispanijoje (CASA, pagal Ispanijos KOP užsakymą). 1967–1969 m. Augsburge įmonė Bitz pagamino dar 4 vnt. Bü 133C.

Šveicarijos karinėse oro pajėgose Bü 133 buvo naudojamas iki 1968 m.

Eksploatacijos istorija 

Dėl puikių akrobatinių savybių Bü 133C greitai tapo populiariu akrobatiniu lėktuvu. 1938 m. stebėjęs iš trijų Bü 133C sudarytos Vokietijos komandos pasirodymą oro akrobatikos varžybose Briuselyje, Liuftvafės vadas H. Geringas nurodė kitiems metams sudaryti devynių Bü 133C komandą, kuri puikiai pasirodė kitų metų varžybose. 

Akrobatikos varžybose Jungmeister išliko konkurencingas iki septintojo dešimtmečio pabaigos.

Lietuvos Karo aviacija 1938 m. įsigijo 4 vnt, o 1940 m. – dar 2 vnt. (serijiniai numeriai 1031, 1033, 1035, 1042, 1044, 1046). Šie orlaiviai buvo eksploatuojami iki sovietinės okupacijos. 1940 m. rugpjūtį bent trys „lietuviški“ Bü 133C buvo perduoti „Tautinei eskadrilei“ – DVRA 29-ojo TŠK aviacijai.

Variantai 

Bücker Bü 133A
 Bazinis modelis su vienaeiliu 135 AG (101 kW) varikliu Hirth HM 6. 1 vnt.

Bücker Bü 133B
 Licenciniai orlaiviai su Hirth HM506 160 AG (119 kW) varikliu. 2 vnt.

Bücker Bü 133C
 Pagrindinės serijos orlaivis su Siemens Sh 14A-4 varikliu.

CASA 1.133
 Ispanijoje gamintas variantas

Price/American Tiger Club Jungmeister
 JAV planuotas gaminti variantas.

SSH Bü 133 Jungmeister
 Lenkijos Įmonės SSH apie 2003 m. gaminta replika, 1 vnt.

Techniniai duomenys

Naudotojai 

 Jugoslavijos KOP – po karo

  Nepriklausoma Kroatijos valstybė
 Nepriklausomos Kroatijos valstybės Karinės oro pajėgos

 Lietuvos karo aviacija (6 vnt., įsigyti 1939 m.)
 Lietuvos Aero Klubas (2 vnt. 1939 m.)

 Lenkijos KOP (1 įsigytas bandymams prieš 1939)

 Rumunijos aeroklubas
 Rumunijos KOP

 Slovakijos KOP

 Pietų Afrikos KOP

 Ispanijos Respublika
 Ispanijos KOP

 Ispanijos valstybė
 Ispanijos KOP

 SSRS KOP – 3 vnt. įsigyti 1940 m. ir bent 3 Lietuvos Karo aviacijos Bü 133 po Lietuvos okupacijos 1940 m. perduoti 29-ojo TŠK aviacijai – Tautinei eskadrilei

 Šveicacijos KOP

 Vengrijos KOP

 Luftwaffe

Literatūra 
 König, Erwin. Bücker Bü 133 „Jungmeister“(Flugzeug Profile 29) (in German). D-86669 Stengelheim, Germany: Unitec Medienvertrieb e. K.,
 König, Erwin. Die Bücker-Flugzeuge (The Bücker Aircraft) (bilingual German/English). Martinsried, Germany: Nara Verlag, 1987. ISBN 3-925671-00-5.
 König, Erwin. Die Bückers, Die Geschichte der ehemaligen Bücker-Flugzeugbau-GmbH und ihrer Flugzeuge (in German). (1979)
 Mondey, David. The Hamlyn Concise Guide to Axis Aircraft of World War II. London: Chancellor Press Ltd. ISBN 1-85152-966-7.
 Smith, J.Richard and Kay, Antony L. German Aircraft of the Second World War. London: Putnam and Company Ltd., 3rd impression 1978, p. 92–93. ISBN 0-370-00024-2.
 Wietstruk, Siegfried. Bücker-Flugzeugbau, Die Geschichte eines Flugzeugwerkes (in German). D-82041 Oberhaching, Germany: Aviatik Verlag, 1999. ISBN 3-925505-28-8.
 Wood, Tony and Gunston, Bill. Hitler’s Luftwaffe: A pictorial history and technical encyclopedia of Hitlers air power in World War II. London: Salamander Books Ltd., 1977, p. 140. ISBN 0-86101-005-1.

Išnašos 

Mokomieji lėktuvai
Biplanai
Bücker orlaiviai
Vokietijos ginkluotosios pajėgos
CASA orlaiviai
Dornier orlaiviai